|  |
| --- |
| 2019 | RAPORT NGA MONITORIMI I KOMUNAVE |

****

|  |
| --- |
|  |
|  |
| Republika e Kosovës  Republika Kosova-Republic of Kosovo  *Qeveria - Vlada – Government*  *Ministria e Administrimit të Pushtetit Lokal*  *Ministrastvo Administracije lokalne Samupravo*  *Ministry of Local Government Administration*  ype the document subtitle] |

|  |
| --- |
| RAPORT |
| FUNKSIONIMI I ZYRAVE KOMUNALE PËR KOMUNITETE DHE KTHIM |
| LISTA E TABELAVE  Tabela 1. Numri i përgjithshëm i komuniteteve Rom, Ashkali dhe Egjiptian  Tabela 2. Numri i të punësuarave në ZKKK- ë i komuniteteve Rom, Ashakli dhe Egjiptian  Tabela 3. Numri i studenteve sipas përkatësisë etnike në Universitetet në Republikën e Kosovës  Tabela 4. Numri i të punësuarve në Institucionet Publike i komuniteteve Rom, Ashkali dhe  Egjiptian  Tabela 5. Numri i të punësuarve në Institucionet Private i komuniteteve Rom, Ashkali dhe  Egjiptian  Tabela 6. Numri i familjeve në nevojë, me kushte të rënda ekonomike  Tabela 7. Themelimi i Komiteti Komunal Veprues |

LISTA E SHKURTESAVE

MAPL - Ministria e Administrimit të Pushtetit Lokal

DADNJK – Divizioni për Avancimin e të Drejtave të Njeriut në Komuna

MASHT - Ministria e Arsimit, Shkencës dhe Teknologjisë

MPMS - Ministria për Punë dhe Mirëqenie Sociale

ZKKK - Zyra Komunale për komunitete dhe Kthim

MPB - Ministria për Punë të Brendshme

DKA – Drejtoria Komuna e Arsimit

QKMF – Qendra Kryesore për Mjekësi Familjare

QAP - Qendra Aftësimit Profesional

REF - Roma EdukeIshen Fond

DRPR – **Departamenti** **për Riintegrimin e Personave të Riatdhesua**

DKSH – Drejtoria për Kujdesin Primar Shëndetësor

IRSHP – Instituti Rajonal të Shëndetit Publik

ZPP – Zyra për Punësim

PËRMBAJTJA

1.Hyrje...........................................................................................................................................3

2. Metodologji................................................................................................................................4

3. Shpërndarja gjeografike............................................................................................................6

3.1 Numri i përgjithshëm i komuniteteve Rom, Ashkali dhe Egjiptian...............................6

4. Funksionimi i Zyrave Komunale për Komunitete dhe Kthim………………………………….......7

4.1. Numri i të punësuarave në ZKKK i komuniteteve Rom, Ashakli dhe Egjiptian…......8

5. Arsimimi.....................................................................................................................................8

5.1 Numri i studenteve sipas përkatësisë etnike në Universitetet në Republikën e

Kosovës.......................................................................................................................9

6. Mirëqenia Sociale....................................................................................................................10

6.1 Numri i të punësuarve në Institucionet Publike i komuniteteve Rom, Ashkali dhe

Egjiptian.....................................................................................................................11

6.2 Numri i të punësuarve në Institucionet Private i komuniteteve Rom, Ashkali dhe

Egjiptian.....................................................................................................................12

7. Shëndetësia…………………………………………………………………………………………..12

8. Banimi……………………………………………………………………………….........................14

8.1 Numri i familjeve në nevojë, me kushte të rënda ekonomike..........................16

9. Zbatimi I strategjisë Nacionale për Përfshirjen e Komuniteteve Rom dhe Ashkali në

Shoqërinë Kosovare 2017 – 2021………………………………………………………………....17

9.1. Themelimi i Komiteti Komunal Veprues………………………………………………...19

10.Përfundim...............................................................................................................................19 11.Rekomandimet……………………………………………………………………………………....20

1. HYRJE

Ky raport është produkt i monitorimit të zyrave për Komunitete dhe Kthim në komuna, i iniciuar nga Zëvendësministri për komunitete në Ministrin e Administrimit të Pushtetit Lokal z. Bashkim Krasniqi, ndërsa puna në terren lidhur me këtë monitorim u realizua në shkurt dhe mars të vitit 2019. Qëllimi i monitorimit ishte që të konstatohet gjendja e komuniteteve Rom, Ashkali dhe Egjiptian në fushën e arsimimit, shëndetësisë, mirëqenies sociale si dhe punësimi i tyre në institucionet publike dhe private. Këto vizita kontribuan në përmbushjen e objektives për respektimin e të drejtave të njeriut në komuna.

**Objektivat specifike të monitorimit ishin:**

* Monitorimi i funksionimit të Zyrës Komunale për Komunitete dhe Kthim.
* Të drejtat e njeriut, me theks të veçantë të drejtat e komuniteteve rom, ashkali dhe egjiptian.

Raporti përqendrohet në qasjen e funksionimit të Zyrave Komunale për Komunitet dhe Kthim, në punësim të komuniteteve sipas legjislacionit në fuqi si dhe në arsimim të fëmijëve të komuniteteve Rom, Ashkali dhe Egjiptian, në: Pejë, Deçan, Podujevë, Prishtinë, Rahovec, Gjakovë, Obiliq, Fushë Kosovë, Klinë, Istog, Shtime, Ferizaj, Mitrovicë, Vushtrri, Gracanicë, Lipjan, Suharekë dhe Prizren. Në këtë raport paraqiten të gjeturat nga monitorimi i komunave të lartcekura në periudhën e muajit shkurt- mars 2019. Përmes monitorimit janë mbledhur të dhëna në funksionimin e organeve komunale në zbatimin e legjislacionit dhe shërbimet për qytetarët, e në veçanti për komunitetet Rom, Ashakli dhe Egjiptian. Raporti përshkruan të arriturat dhe sfidat fillimisht në zbatimi i ligjeve për punësimin e komuniteteve Rom, Ashkali dhe Egjiptian. Raporti gjithashtu ofron informata në përfshirjen e fëmijëve Rom, Ashkali dhe Egjiptian në programe arsimore në Republikën e Kosovës, si dhe pengesat të cilat janë në disa komuna, ku fëmijët apo familjarët nuk dëshirojnë të jenë pjesë e sistemit arsimorë në Republikën e Kosovës. Mirëpo të dhënat në përgjithësi tregojnë se kushtet e tyre sociale dhe ekonomike, si varfëria dhe papunësia e madhe, paraqesin probleme për një jetë më të mirë. Gjithashtu raporti ofron të dhëna në zbatimin e Strategjisë Nacionale për Përfshirjen e komuniteteve Rom dhe Ashakli në Shoqërinë Kosovare 2017-2020.

Gjithashtu gjatë monitorimit është has në disa raste në komuna që bashkëpunimi mes ZKKK-ve dhe drejtorive komunale mungon dhe krijon vështirësi në implementim të Planit të Punës.

2. METODOLOGJIA

Të gjeturat e këtij monitorimi bazohen në:

1. Takimet me zyrtarë të Zyrave për Komunitetet dhe Kthim, dhe

2. Mbledhja e të dhënave nga pyetësorët e përgatitur.

Monitorimi i komunave është realizuar përmes takimeve me zyrtarë nga Zyra Komunale për Komunitete dhe Kthim. Përmes pyetësorit të përgatitur i cili ju është dërguar zyrtareve disa ditë më herët, kemi arritur ti mbledhim të dhënat për komunitetin Rom, Ashakli dhe Egjiptian, mirëpo ka edhe komuna që kanë plotësuar pyetësorin pjesërisht për asye të mungesës së të dhënave.

Pyetjet në pyetësor për të drejtat e komuniteteve Rom, Ashkali dhe Egjiptian ishin:

1. Zyra Komunale për Komunitete dhe Kthim a është funksionon në përputhje me legjislacionin?
2. Sa zyrtarë janë të punësuar në Zyrën Komunale për Komunitete dhe Kthim, sipas gjinisë dhe etnisë?
3. A ka plan të punës Zyra Komunale për Komunitete dhe Kthim?
4. Sa takime ka mbajtur Zyra Komunale për Komunitete dhe Kthim gjatë vitit 2018?
5. Nëse ndonjë akt komunal ka cenuar të drejtat e komuniteteve, a është shqyrtuar ankesa? Deri ku ka shkuar procesi i shqyrtimit të ankesës?
6. Sukseset dhe sfidat e Zyrës Komunale për Komunitete dhe Kthim në promovimin, mbrojtjen e të drejtave të komuniteteve?
7. A është bërë ndonjë fushat vetëdijësuese për komunitetin Rom, Ashkali dhe Egjiptian për rëndësinë e regjistrimit me kohë dhe vijimin e shkollimit, me fokus të veçantë tek vajzat?
8. Nëse ka pasur të regjistruar gjatë vitit 2018, sa persona janë regjistruar sipas përkatësisë etnike, regjistrimi i mëvonshëm dhe regjistrimi i faktit të lindjes?
9. A ka komuna e juaj program të veçantë për aftësim dhe riaftësim profesional për komunitetin Rom, Ashkali dhe Egjitpian?
10. Sa nxënëse vijojnë mësimin në gjuhën shqipe?
11. Sa nxënëse vijojnë mësimin në gjuhën serbe?
12. Sa nxënës dhe student i’u është ndarë bursë nga Komuna?
13. Sa është numri i pjesëtarëve të komuniteteve që vijojnë universitetin?
14. Sa është numri i fëmijëve që braktisin shkollën?
15. Sa është numri nxënësve të kthyer në shkolla pas braktisjes?
16. Sa është numri i fëmijëve që punojnë punë të rënda dhe të dëmshme për zhvillimin normal?
17. Sa është numri i të punësuarave në institucionet publike (komunë, shkolla, shëndetësi, kulturë, mirëqenia sociale, etj)?
18. Sa është numri i të punësuarve në institucione private?
19. Sa është numri i familjeve që marrin ndihmë sociale nga shteti?
20. A janë përfitues të pensionit të moshës, sa nga këta nuk janë përfitues?
21. A janë përfitues të kompensimit për personat e verbër dhe shoqëruesit e tyre?
22. A janë përfitues të pensionit të veteranit të luftës?
23. Skema për përkrahje materiale të familjeve për fëmijët me aftësi të përhershme të kufizuar?
24. Sa është numri i familjeve në nevojë, shëno sa Rom , Ashkali dhe Egjitpian?
25. Sa është numri i programeve të përfituara nga komuna?
26. A është bërë ndarje e subvencioneve nga komuna për komunitetin Rom, Ashkali dhe Egjiptian?
27. Sa i përket infrastrukturës a ka kërkesë nga komuniteti?
28. A është bërë fushatë për imunizim?
29. A keni ndonjë numër sa fëmijë marrin vaksina?
30. A marrin shërbime shëndetësore komuniteti?
31. Sa është numri i pjesëtarëve të komuniteve të cilët janë kthyer gjatë vitit 2018?
32. Sa është numri i tyre që kanë arritur të integrohen në arsim, shëndetësi, mirëqenie sociale dhe punësim?
33. Sa familjet të komuniteteve banojnë në kushte të rënda?
34. A ka komuna e juaj qendër të strehimit kolektiv?
35. Sa familje të komuniteteve janë të strehuar në këtë qendër?
36. Komuna e juaj a ofron strehim të personave të riatdhesuar deri në 6 muaj?
37. A është bërë lista e prioriteteve për banim?
38. A është hartuar apo realizuar projekti për përmirësimin e kushteve banesore?
39. A ka projekt për ndërtimin e banesave sociale?
40. A është themeluar Komiteti Komunale Vepruese? Nëse po, nga kush kryesohet dhe a është caktuar koordinatori që do të koordinoi procesin e zbatimit të planit lokal?
41. A janë shoqëria civile dhe organizatat ndërkombëtare pjesë e këtij komuniteti, a marrin pjesë në takime të Komiteti Komunale Vepruese?
42. A është funksionale Komiteti Komunale Vepruese? Sa here është takuar gjatët vitit 2018?
43. A është hartuar raportin vjetor për vitin 2018 për zbatimin e Strategjisë dhe Planit të veprimit për përfshirjen e komuniteteve Rom dhe Ashkali në shoqërinë kosovare 2017-2021?
44. Sa janë të informuar për plotësimin e kornizës monitoruese për zbatimin e Strategjisë dhe Planit të Veprimit për Përfshirjen e Komuniteteve Rom dhe Ashkali në Shoqërinë Kosovare 2017-2021?
45. Të sigurohet lista e anëtarëve të Komitetit Lokal Veprues?

3. SHPËRNDARJA GJEOGRAFIKE

Ministria e Administrimit të Pushtetit Lokal (MAPL), ka monitoruar gjithsej 18 komuna aty ku janë të përqendruar komuniteti Rom, Ashakli dhe Egjiptian. Komunat e monitoruara ishin: Peja, Deçani, Podujeva, Prishtina, Rahoveci, Gjakova, Obiliqi, Fushë Kosova, Klina, Istogu, Shtime, Ferizaj, Mitrovica, Vushtrri, Gracanica, Lipjani, Suhareka dhe Prizreni.

|  |  |  |  |  |  |
| --- | --- | --- | --- | --- | --- |
| Nr | Komuna | Rom | Ashkali | Egjiptian | Totali |
| 1 | Deçan | 33 | 42 | 393 | 468 |
| 2 | Gjakovë | 738 | 613 | 5117 | 6468 |
| 3 | Istog | 39 | 111 | 1544 | 1694 |
| 4 | Klinë | 78 | 85 | 934 | 1097 |
| 5 | Fushë Kosovë | 436 | 3230 | 282 | 3948 |
| 6 | Mitrovicë | 528 | 647 | 6 | 1181 |
| 7 | Lipjan | 342 | 1812 | 4 | 2158 |
| 8 | Obiliq | 661 | 578 | 27 | 1266 |
| 9 | Rahovec | 84 | 404 | 299 | 787 |
| 10 | Pejë | 993 | 143 | 2700 | 3836 |
| 11 | Podujevë | 74 | 680 | 2 | 756 |
| 12 | Prishtinë | 56 | 557 | 8 | 621 |
| 13 | Prizren | 2899 | 1350 | 168 | 4417 |
| 14 | Shtime | 23 | 750 | 0 | 733 |
| 15 | Suharekë | 41 | 493 | 5 | 539 |
| 16 | Ferizaj | 204 | 3629 | 24 | 3857 |
| 17 | Vushtrri | 68 | 143 | 1 | 212 |
| 18 | Gracanicë | 745 | 104 | 3 | 852 |

Tabela 1: Numri i përgjithshëm i komuniteteve rom, ashkali dhe egjiptian

Të dhënat për popullsinë e përgjithshme vijnë nga regjistrimi i fundit i popullsisë të vitit 2011 nga Agjencia e Statistikave të Kosovës.

4. FUNKSIONIMI I ZKKK

Në mbështetje të nenit 93 (4) të Kushtetutës së Republikës së Kosovës, duke pasur parasysh Kapitujt II, III dhe X dhe nenin 156 të Kushtetutës së Republikës së Kosovës, për të kontribuar në zbatimin e marrëveshjeve dhe instrumenteve ndërkombëtare për të drejtat e pakicave që zbatohen drejtpërdrejt në Republikën e Kosovës, si dhe në zbatim të Ligjit nr. 03/L-040 për Vetëqeverisjen lokale dhe Ligjit për mbrojtjen dhe promovimin e të drejtave të komuniteteve dhe pjesëtarëve të tyre në Republikën e Kosovës, Qeveria ka nxjerr Rregulloren Nr.02/2010 për Zyrat Komunale për Komunitete dhe Kthim. Duke përcaktuar detyrat dhe përgjegjësit, e cila Zyre është organ i përhershëm komunal, i paraparë me statutin e komunës. Kjo Zyrë është përgjegjëse për promovimin dhe mbrojtjen e të drejtave të pakicave, sigurimin e qasjes së barabartë të komuniteteve pakicë në shërbimet publike në nivel lokal, por ka edhe detyra tjera, si përmirësimi i gjendjes së komuniteteve pakicë.

Kjo zyrë funksionon sipas Planit të Punës e cila mbulon fushën e arsimit, shëndetësisë, banimit dhe parasheh inicimin e fushatave të vetëdijesimit. Gjithashtu, ZKKK është e angazhuar në projektet për përmirësimin e infrastrukturës rrugore dhe rrjetit të ujësjellësit dhe kanalizimit. Buxheti dhe projektet, Kuvendi komunal miraton buxhetin e komunës për çdo vit. Për projektet e ZKKK-së të destinuara për komunitetet pakicë ndahen duke përfshirë rrogat e të punësuarve, mallrat dhe shërbimet, shërbimet komunale dhe investimet kapitale.

Në këtë drejtim MAPL edhe në këtë vit ka marr iniciativë të monitoroi komunat e lartcekura në efektivitetin e ZKKK në ushtrimin e kompetencave, zbatimin e legjislacionit, përmirësimi i ofrimit të shërbimeve komunale si dhe përkrahja dhe bashkëpunimi i qëndrueshëm në mes të Ministrisë së Administrimit të Pushtetit Lokal dhe organeve të komunave.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Komuna | Sh | R | A | E | S | B | G | M | K | T | totali |
| Deçan | 1 |  | 0 | 0 | 1 | 1 |  |  |  |  | 3 |
| Gjakovë | 4 |  |  | 3 |  |  |  |  |  |  | 7 |
| Istog |  |  |  | 2 | 1 | 2 |  | 1 |  |  | 6 |
| Klinë |  |  |  | 1 | 2 |  |  |  |  |  | 3 |
| Fushë Kosovë |  | 1 |  |  | 4 |  |  |  |  |  | 5 |
| Mitrovicë | 1 |  |  |  | 2 | 2 |  |  |  | 1 | 6 |
| Lipjan |  |  | 1 |  | 5 |  |  |  | 1 |  | 7 |
| Obiliq | 1 | 1 |  |  | 6 | 1 |  |  |  |  | 9 |
| Rahovecë |  |  |  | 1 | 6 |  |  | 1 |  |  | 8 |
| Pejë |  | 1 |  | 1 | 1 | 3 |  | 1 |  |  | 7 |
| Podujevë | 2 |  |  |  | 1 |  |  |  |  |  | 3 |
| Prishtinë | 2 |  |  |  | 1 |  |  |  |  |  | 3 |
| Prizren |  |  | 1 |  | 1 | 4 |  |  |  | 1 | 7 |
| Shtime | 1 |  | 1 |  |  | 1 |  |  |  |  | 3 |
| Suharekë |  |  |  |  |  |  |  |  |  |  | 1 |
| Ferizaj | 1 | 2 | 5 |  | 1 |  | 1 |  |  | 1 | 11 |
| Vushtrri | 1 |  |  |  | 5 |  |  |  | 1 |  | 7 |
| Gracanicë | 1 |  |  |  | 1 |  | 1 |  |  |  | 3 |
| Gjithsej: | 15 | 5 | 8 | 8 | 38 | 14 | 2 | 3 | 2 | 3 | 98 |

Tabela 2. Gjetjet kryesore, numri i të punësuarve në ZKKK-ë sipas përkatësisë

etnike

Nga monitorimi i 18 komuna në ZKKK janë të punësuar 98 zyrtarë, sipas përkatësisë etnike nga ky numër janë të punësuar: 15 shqiptarë, 38 serb, 14 boshnjak, 8 ashkali, 8 egjiptian, 5 rom, 3 malazezë, 3 turq, 2 goran, dhe 2 kroatë. ( Sh – shqiptarë, R-rom, A- ashkali, E-egjiptian, S- serb, B-boshnjak, G-goran, M- malazezë, K-kroat, T-turq).

5. ARSIMIMI

Në Republikën e Kosovës e drejta për arsim dhe të drejtat e njeriut njihen me një numër instrumentesh ndërkombëtare të të drejtave të njeriut dhe të pakicave që janë drejtpërdrejti të zbatueshme në Kosovë si:

* Deklaratën Universale të të Drejtave të Njeriut;
* Konventën mbi të Drejtat e Fëmijës;
* Konventën Evropiane për Mbrojtjen e të Drejtave dhe Lirive Themelore të Njeriut dhe Protokollet e saj;
* Konventën Kornizë të Këshillit të Evropës për Mbrojtjen e Pakicave Kombëtare dhe Konventën për Eliminimin e të Gjitha Formave të Diskriminimi ndaj Grave.

Të drejtat themelore janë të garantuar nga Kushtetuta e vendit dhe të drejtat për arsim janë të bazuara në ligje për arsimin para-universitar, e që promovojnë mbrojtjen dhe promovimin e të drejtave të njeriut:

* Ligji për Vetëqeverisje Lokale Nr. 03/L-040;
* Ligji për mbrojtjen dhe promovimin e të drejtave të komuniteteve në Kosovë Nr. 03/L-047;
* Ligji për arsimin në komuna i cili parasheh një përgjegjësi më të madhe për vendimmarrjen e nivelit lokal Nr.03/L-068;
* Ligji kundër diskriminimit Nr. 2004/3;
* Ligji për përdorimin e gjuhëve Nr. 02/L37;
* Ligji për trashëgiminë kulturore Nr.02/L-88;

Në përgjithësi, baza ligjore për zhvillimin e sistemit arsimor vlerësohet të jetë mjaft e mira dhe në përputhje me praktikat më të mirë ndërkombëtare.

Fusha e integrimit të komuniteteve pakicë në shoqërinë kosovare, është adresuar përmes Strategjisë në nivel kombëtar ‘Strategjia për integrimin e komuniteteve rom dhe ashkali në shoqërinë kosovare 2017-2021’.

Ekzistojnë dallime të dukshme mes tri komuniteteve sa i përket shkallës së shkollimit. Të dhënat nga monitorimi i 19 komunave si dhe raportit “Iniciativa e Kosovës për Integrim KOSINT 2020’ tregojnë se në këtë aspekt komuniteti Ashkali me 34 student, Egjiptian 27 si dhe me 11 student nga komuniteti Rom.

|  |  |  |  |
| --- | --- | --- | --- |
| Universiteti | *Rom* | *Ashkali* | *Egjiptian* |
| Universiteti i Prishtinës “Hasan Prishtina” | *5* | *9* | *6* |
| Universiteti i Pejës “Haxhi Zeka” | *1* | *0* | *9* |
| Universiteti i Mitrovicës “Isa Boletini” | *0* | *0* | *0* |
| Universiteti i Prizrenit“Ukshin Hoti” | *3* | *4* | *7* |
| Universiteti i Shkencave të Aplikuara Ferizaj |  | *18* |  |
| Universiteti i Gjakovës “FehmiAgani’ | *2* | *3* | *5* |
| Gjithsej BA | *11* | *34* | *27* |
| Gjithsej MA | *1* | *2* | *1* |
| Qendra e studentëve | *10* | *1* | *1* |

Tabela 3. Numri i studenteve sipas përkatësisë etnike në Universitetet në Republikën e

Kosovës, sipas raportit “Iniciativa e Kosovës për Integrim KOSINT 2020“

6. MIRËQENIA SOCIALE

Kosova është në një pozitë komplekse ekonomike që e përcakton edhe gjendjen sociale si dhe politikat sociale të ndërmarra nga qeveria. Politikat sociale të një vendi kanë ndikim të drejtpërdrejtë në të drejtat e njeriut të qytetarëve. Sidomos të drejtat ekonomike dhe sociale janë të lidhura nga këto politika, pra punësimi dhe politikat sociale kanë ndërlidhje të ngushtë edhe me zhvillimin ekonomik, arsimin dhe shëndetësinë.

Nga monitorimi i 19 komunave kemi pranuar përgjigjej për punësimin në Institucionet Publike për komunitetin rom, ashkali dhe egjiptian sipas të dhënave të grumbulluara që do paraqiten në vijim:

Komuna e Deçanit ka të punësuar në institucionet publike vetëm 1 egjiptian;

Në komunën e Gjakovës janë të punësuar 15 persona;

Komuna e Istogut ka të punësuar, duke filluar 3 në Administratë, 1 në shëndetësi, 1 në arsim ( 4 egjiptian dhe 1 rom);

Komuna e Klinës ka të punësuar në Administratë 2, shëndetësi 1, arsim 2, Polici 3, FSK 6 ( 5 egjiptian dhe 1 rom), pastrues në komunë 3, teknikë të veterinarisë 3 ( 2 egjiptian dhe 1 rom), Komitetin për Komunitete 3 ( 2 egjiptian dhe 1 rom), Komitetin për Siguri në Bashkësi 3 ( 2 egjiptian dhe 1 rom).

Fushë Kosovë të punësuar janë 5 zyrtarë në administratë ( 2 rom dhe 3 ashkali);

Mitrovica ka të punësuar 1 në administratë dhe 1 në PTK ( ashkali);

Lipjani të punësuar janë 1 në administratë, 2 në shëndetësi dhe 2 punëtor teknik;

Obiliq, 40 të punësuar të gjithë nga komuniteti ashkali;

Rahovec, 1 në administratë, 1 në polici, dhe 1 në Gjykatë;

Për komunën e Pejës, mungojnë të dhënat në këtë pikë.

Prishtinë janë 1 në administratë, dhe 1 në hortikulturë;

Komuna e Podujevës ka të punësuar 26 persona në institucionet publikë, 5 në administratë, 1 në shëndetësi, 6 në arsim, 2 në polici, FSK 5, KEC 1, kompani të Pastrimit 5 dhe Kosova Trans 1 ( nuk janë të ndarë sipas përkatësisë etnike).

Komuna e Prizrenit ka të punësuar 56 persona në administratë ( nivel komunal) dhe 20 në shëndetësi ( spitalin regjional);

Shtime të punësuar ka 1 në administratë, 7 në shëndetësi dhe 8 në arsim, të gjithë i përkasin komunitetit ashkali;

Suharekë 5 në administratë dhe 6 në arsim;

Ferizaj 11 në administratë, 2 shëndetësi, 2 arsim, 2 në sektorin e kulturës ( 14 ashkali dhe 3 rom);

Vushtrri 1 në shëndetësi, 1 në arsim, 1 në polici, 3 punëtorë teknik ( 4 ashkali dhe 1 rom);

Gracanicë, 5 në shëndetësi dhe 1 në arsim.

|  |  |  |
| --- | --- | --- |
| Komuna | Nr. i të punësuarve | Përkatësia etnike |
| Deçan | 1 | 1 egjiptian |
| Gjakovë | 15 | / |
| Istog | 5 | 4 egjiptian, 1 rom |
| Klinë | 26 | 11 egjiptian, 6 rom dhe 3 ashkali |
| Fushë Kosovë | 5 | 2 rom, 3 ashkali |
| Mitrovicë | 2 | 2 ashkali |
| Lipjan | 5 | / |
| Obiliq | 40 | 40 ashkali |
| Rahovec | 3 | / |
| Pejë | / | / |
| Podujevë | 26 | / |
| Prishtinë | 2 | / |
| Prizren | 76 | / |
| Shtime | 16 | 16 ashkali |
| Suharekë | 11 | / |
| Ferizaj | 17 | 14 ashkali, 3 romë |
| Vushtrri | 6 | 4 ashkali dhe 1 rom |
| Gracanicë | 6 | / |
| Totali | 262 | 82 ashakli, 16 egjiptian dhe 13 romë |

Tabela 4. Numri i të punësuarve në Institucionet Publike për komunitetin rom,

ashkali dhe egjiptian.

Nga të dhënat e grumbulluar nga 18 komunat e monitoruar dalin se të punësuar janë gjithsej 262 persona në institucionet publike ( mungojnë të dhënat nga komuna e Pejës), nga ky numër sipas përkatësisë etnike janë: 82 ashkali, 16 egjiptian dhe 13 rom ( për numrin e mbetur 151 personave të punësuar në nivelin lokal, nuk janë të ndara sipas përkatësisë etnike mirëpo vetëm si numër i përbashkët romë, ashkali dhe egjiptian), pra, mungojnë të dhënat nga raportimi i zyrtarëve. Ndërsa në sektorin privatë nga ato komuna që kanë raportuar për punësimin e komuniteteve janë gjithsejtë: 323 persona, nga ky numër aq sa kanë raportuar janë 173 ashkali dhe 31 romë, ndërsa për numrin e 119 personave të tjerë nuk janë të ndarë sipas përkatësisë etnike, mirëpo vetëm si rom, ashkali dhe egjiptian.

|  |  |  |
| --- | --- | --- |
| Komuna | Sektori privat |  |
| Deçan |  |  |
| Gjakovë |  |  |
| Istog |  |  |
| Klinë | 12 | / |
| Fushë Kosovë |  |  |
| Mitrovicë |  |  |
| Lipjan |  |  |
| Obiliq |  |  |
| Rahovec |  |  |
| Pejë |  |  |
| Podujevë | 84 | 82 ashkali dhe 2 rom |
| Prishtinë |  |  |
| Prizren | 70 | / |
| Shtime | 14 | / |
| Suharekë | 5 | / |
| Ferizaj | 106 | 88 ashkali dhe 18 rom |
| Vushtrri | 14 | 11 rom dhe 3 ashkali |
| Mamushë |  |  |
| Gracanicë | 18 | / |
| Totali | 323 | 173 ashkali /31 rom / 119 R,A,E |

Tabela 5. Numri i të punësuarve në sektorin privat për komunitetet rom,

ashkali dhe egjiptian.

Në këtë fushë e rëndësishëm është të theksohet niveli i vetëdijesimit në nivelin komunal për implementimin e Strategjisë për Përfshirjen e komuniteteve Rom dhe Ashkali në Shoqërinë Kosovare 2017-2021 për diversitetin dhe promovimin e të drejtave të njeriut duke trajtuar me praktika të mira në zbatimin e Planit të Punës dhe Planit të Veprimit nga strategjitë në përgjithësi.

7. SHËNDETËSIA

MAPL/ konkretisht DADNJK gjatë monitorimit të ZKKK-ve në fushën e shëndetësisë, ka vërejtur një përmirësim të qasjes së pjesëtarëve të komuniteteve rom, ashkali dhe egjiptian në kujdesin shëndetësor, disa komuna kanë angazhuar edhe ekipe mobile për të siguruar zbatimin e ligjit sa i përket kësaj fushe. Gjithashtu organizime të fushatave vetëdijesuese për përmirësimin e shëndetit të nënës dhe fëmijës me vëmendje të veçantë për rendësin e vaksinimit si dhe informimi i anëtarëve nga komuniteti rom, ashkali dhe egjiptian lidhur me çështjet mjekësore.

1. Komuna e Deçanit nuk ka mbajtur asnjë fushatë për imunizim dhe nuk ka të paraqitur ndonjë numër për vaksinimin e fëmijëve;
2. Komuna e Ferizajt gjithashtu nuk ka mbajtur asnjë fushatë për imunizim dhe nuk ka numër të fëmijëve të vaksinuar;
3. Komuna e Fushë Kosovës gjatë vitit 2018 ka mbajtur fushatë për vaksinimin e fëmijëve, mirëpo nuk është i paraqitur numri i tyre.
4. Komuna e Istogut ka mbajtur 4 fushatë për imunizim dhe janë mbajtur 5 takime në lokacione ku frekuentojnë komunitetet Rom, Ashkali dhe Egjiptian, në fshatrat Zallq dhe Llukac të Thatë, nga këto komunitete të rritur dhe fëmijë, janë vaksinuar 640 persona, i cili numër tregon se janë aplikuar 1,593 vaksina.
5. Komunën e Klinës është e rregullt me organizmin e fushatës për imunizim, nuk ka shifra të ndara për vaksinim e fëmijëve të komuniteteve.
6. Komuna e Mitrovicës ka paraqitur numrin e 11 fëmijëve të vaksinuar nga komuniteti rom që janë vaksinuar në Mitrovicën Jugore për vitin 2018;
7. Komuna e Pejës nuk ka raportuar në këtë fushë;
8. Komuna e Podujevës gjatë vitit 2017/2018 ka bërë fushatë për imunizim /vaksinimin e fëmijëve. Sipas QKMF janë 72 fëmijë që kanë marrë vaksina.
9. Komuna e Prishtinë për vitin 2018 nuk ka realizuar ndonjë fushatë për imunizim, ndërsa sipas raporteve statistikore nga shërbimet e vaksinimit në QKMF në Prishtinë gjatë vitit 2018, janë vaksinuar në vazhdimësi deri në moshën një vjeçare 13 fëmijë të komunitetit rom, ashkali dhe egjiptian.
10. Komuna e Prizrenit për nderë të javës botërorë për imunizim, nga data 23 Mars – 30 Mars 2018, ka mbajtur fushatë për promovim dhe edukimin shëndetësorë, për imunizimi në bashkëpunim me DKSH, ZKKK, IRSHP dhe OJQ nga komunitetet, të cilat merën me promovimin shëndetësorë. Gjatë fushatës nëpër lagje dhe fshatra është bërë edhe vaksinimi i 15 fëmijëve, dhe sipas përkatësisë etnike të gjithë fëmijët janë nga komuniteti ashkali.
11. Komuna e Rahovecit, konkretisht Drejtoria e Shëndetësisë ka organizuar fushatën për Imunizim, 20 fëmijë kanë marrë trajnim mjekësore / vaksina.
12. Komuna e Shtimes konkretisht me drejtorinë e shëndetësisë dhe QKMF organizojnë rregullisht fushatën për imunizim.
13. Komuna e Suharekës rregullisht njofton komunitetin për fushatën për imunizim si dhe nga numri i përgjithshëm 6536 të vaksinuar, 200 prej tyre janë të komuniteteve.
14. Komuna e Gjakovës sipas Drejtorisë për Shëndetësi dhe Mirëqenie Sociale gjatë vitit 2018 ka bërë fushatë për vetëdijesimin e popullatës lidhur me imunizimin/vakcinimin e pjesëtarëve të komuniteteve rom, ashkali dhe egjiptian.
15. Komuna e Lipjanit gjithashtu ka mbajtur fushatën për Imunizim dhe bëhet në vazhdimësi.
16. Komuna e Obiliqit shumë shpesh mbanë fushata vetëdijësuese për vaksinimin e komuniteteve rom, ashkali dhe egjiptian. Gjithashtu janë vaksinuar një numër i madhe i komuniteteve por informata nuk kanë për shifër të caktuar.
17. Komuna e Vushtrrisë ka bërë fushatë dhe bënë në vazhdimësi.
18. Në komunën e Graçanicës është bërë fushatë vetëdijësuese për diabet, hipertension dhe kontrollet fëmijëve. Është një numër i madh i fëmijëve të cilët janë vaksinuar por saktë shifër nuk ka dhënë ZKKK-ja.

8. BANIMI

Në mbështetje të nenit 93 (4) dhe nenit 156 të Kushtetutës së Republikës së Kosovës, në pajtim me Ligjin nr. 03/L-047 për mbrojtjen dhe promovimin e të drejtave të komuniteteve dhe pjesëtarëve të tyre në Kosovë (GZ nr. 28, datë 04.06.2008), Rregulloren nr. 02/2010 për Zyrat Komunale për Komunitete dhe Kthim dhe nenin 19 (6.2) të Rregullores së punës së Qeverisë nr. 09/2011 (GZ, nr. 15, 12 shtator 2011), ka miratuar ‘Rregulloren QRK-NR. 01/2018 Për Kthimin e Personave të Zhvendosur dhe Zgjidhje të Qëndrueshme si dhe Strategjia Kombëtare për Riintegrimin e Personave të Riatdhesuar, është dokument strategjik i cili përshkruan politikat dhe masat që duhen ndërmarrë për sigurimin e riintegrimit të qëndrueshëm të personave të riatdhesuar, duke u përqendruar në mënyrë specifike në fushat kryesore të regjistrimit civil, shëndetësisë, arsimit, punësimit, mirëqenies sociale dhe banimit.

MAPL gjatë monitorimit të komunave pjesë e pyetësorit ka qenë edhe banimi (Kthimi dhe Riatdhesimi), prandaj në vazhdim do t’i paraqesim përgjigjet nga komunat.

1. Në komunën e Deçanit janë 2 raste shqiptare të riatdhesuar;
2. Ferizaj, gjatë vitit 2018 nuk ka pasë të kthyer, ndërsa të riatdhesuar janë 47 persona nga komuniteti ashkali dhe 5 persona nga komuniteti rom.
3. Fushë Kosovës, nuk ka ofruar shifra për te kthyerit apo të riatdhesuari;
4. Gjakovës, gjatë vitit 2018 nuk ka pasur asnjë të kthyer, ndërsa 85 persona janë të riatdhesuar;
5. Graçanicë, gjatë vitit 2018 kanë aplikuar për të kthyer 2 familje me 10 anëtar. Komunitetet në fjalë janë të integruar në arsim, mirëqenie sociale dhe shëndetësi.
6. Në komunën e Istogut janë ndërtuar 3 shtëpi për komunitetin Egjiptian, 3 familje të zhvendosura brenda vendit, 16 persona në total.
7. Në Komunën e Klinës numri i pjesëtarëve të komuniteteve të cilët janë kthyer gjatë vitit 2018 është 25 familje, ndërsa numri i tyre që kanë arritur të integrohen në arsim, shëndetësi, mirëqenie sociale dhe punësim është 52 familje.
8. Lipjan, gjatë vitit 2018 janë kthyer 8 familje të komunitetit ashkali dhe 5 familje të komunitetit rom, po të gjithë janë të integruar në arsim, shëndetësi dhe mirëqenie sociale.
9. Mitrovicë, gjatë vitit 2018 në komunën e Mitrovicës janë të kthyer 11 persona nga radhët e komunitetit rom , ashkali dhe egjiptian.
10. Obiliq, janë të kthyer rreth 50 familje, momentalisht janë 167 persona në diskutim për kërkesë.
11. Pejë, numri i pjesëtarëve të komuniteteve të riiatdhesuar gjatë vitit 2018 janë 7 egjiptian, 19 rom, 5 ashkali, ndërsa të kthyer 32 egjiptian, dhe 6 rom.
12. Podujevë, gjatë vitit 2018 në Zyrën për Komunitete dhe Kthim janë riatdhesuar 183 persona, 60 % janë familjarë, 40% janë individë, prej tyre 35 nxënës, 10 familje kanë përfituar strehim të përkohshëm, 5 familje trajtim mjekësor, 6 familje pako dimërore, 3 familje orendi shtëpiake, 56 familje asistencë sociale.
13. Prishtinë, gjatë vitit 2018 në Zyrën për Komunitete dhe Kthim nga radhët e komuniteteve rom, ashkali dhe egjiptian janë kthyer, 5 familje dhe 1 individ: 1 familje e komunitetit ashkali, me 3 anëtarë; 4 familje të komunitetit rom, me 16 anëtarë; 1 individ i komunitetit ashkali.
14. Prizren, numri i komuniteteve që janë të kthyerve nga perëndimi në vitin 2018, sipas evidencës se ZKKK janë 9 kërkesa me gjithsej 32 anëtarë.
15. Rahovec, numri i pjesëtarëve të komuniteteve të cilët janë kthyer gjatë vitit 2018 janë 4 familje të riatdhesuara, që të gjithë kanë arritur të integrohen përveç një fëmijë i cili ka probleme me shikim.
16. Shtime, 17 persona janë të riatdhesuar, fëmijë janë 3, që të gjithë nga komuniteti ashkali.
17. Suharekë, numri i pjesëtarëve të komuniteteve të cilët janë kthyer gjatë vitit 2018 janë 10 raste të përgjithshme, 7 janë nga komuniteti shumicë, 3 të komunitetit ashkali.
18. Vushtrri, të kthyer nuk ka pasur gjatë vitit 2018 por kjo komunë ka pasur 25 persona të riatdhesuar.

Si përmbledhje e kësaj pike për rastet e Riatdhesuara për vitin 2018 janë gjithsej 399, nga ky numër janë 4 familje, ndërsa të kthyer për vitin 2018 janë 104 familje dhe 37 individë, si dhe 167 perona në diskutim për kërkesë.

Komunat / ofruesit e shërbimeve, kanë përmirësuar kushtet për garantimin e të drejtave të barabarta themelore sociale për grupet në nevojë.

Ky raport monitorimi merr një qasje praktike të marrjes së aktiviteteve sipas Planit të Punës së ZKKK, e që në vazhdim do t’i paraqesim të dhënat për familjet në nevojë të cilët jetojnë në kushte të rënda.

|  |  |  |
| --- | --- | --- |
| Komuna |  | |
|  | Rom | Ashkali | | Egjiptian | Familje |
| Deçan |  |  | |  |  |
| Gjakovë |  |  | | 100 | 100 |
| Istog |  |  | | 25 | 25 |
| Klinë |  |  | |  | / |
| Fushë Kosovë |  |  | |  | / |
| Mitrovicë |  | 15 | |  | 15 |
| Lipjan |  |  | |  | / |
| Obiliq |  |  | |  | 100 |
| Rahovecë |  |  | |  | / |
| Pejë |  |  | |  | / |
| Podujevë |  |  | |  | 56 |
| Prishtinë | 1 | 40 | |  | 41 |
| Prizren |  |  | |  | 15 |
| Shtime |  |  | |  | 26 |
| Suharekë |  |  | |  | 7 |
| Ferizaj |  |  | |  | 200 |
| Vushtrri | 10 | 4 | |  | 14 |
| Gracanicë |  |  | |  | / |
| Gjithsej | 11 | 59 | | 125 | 599 |

Tabela 6. Familjet në nevojë, kushte të rënda ekonomike.

9. ZBATIMI I STARTEGJISË NACIOANLE PËR PËRFSHIRJEN E

KOMUNITETEVE ROM DHE ASHKALI NË SHOQËRINË

KOSOVARE 2017 – 2021

Ligji për vetëqeverisjen lokale përcakton statusin ligjor dhe kompetencat e komunave, parimet e përgjithshme të financimit komunal, organizimin dhe funksionimin e organeve komunale, marrëdhëniet dhe bashkëpunimin ndër-komunal, përfshirë edhe bashkëpunimin përtej kufirit dhe raportet në mes komunave dhe nivelit qendror.

Ligji për vetëqeverisjen lokale Nr. 03 / L-040, pika 5 1.2 Mbrojtja dhe promovimi i të drejtave të pakicave në nivel lokal (posaçërisht atyre që kanë të bëjnë me pakicën rome, ashkalie dhe egjiptiane). Në këtë drejtim Ministria e Administrimit të Pushtetit Lokal ( MAPL), me datë: 15 janar 2018, ka dërguar tek kryetarët e komunave shkresë njoftuese për themelimin e Komitetit Komunal Veprues. Komiteti për komunitete ka mandat të monitorojë respektimin e të drejtave të pakicave dhe të shqyrtojë kërkesat dhe ankesat e dorëzuara nga pjesëtarët e komuniteteve pakicë, pastaj kërkesat përcillen në drejtoritë përkatëse komunale dhe nga ata kërkohet të përgjigjen në shqetësimet e ngritura nga qytetarët. Ky organ duhet të mblidhet deri në gjashtë hera gjatë vitit, përveç detyrave ai i rekomandon kuvendit masat që duhet ndërmarrë për zgjidhjen e problemeve me të cilat ballafaqohen pakicat dhe për implementimin e rregulloreve që kanë të bëjnë me pakicat.

Në kuadër të strategjisë dhe planit të veprimit për përfshirjen e komuniteteve Rom dhe Ashkali në shoqërinë kosovare (2017-2021), është paraparë themelimi i Komiteteve Komunale Vepruese. Sipas kësaj strategjie, qëllimi i themelimit të këtyre komiteteve është: “Monitorimi i zbatimit të strategjisë dhe planit të veprimit për përfshirjen e komuniteteve Rom dhe Ashkali në shoqërinë kosovare (2017-2021)”. Përveç monitorimit, KKV-të do të shërbejnë si një strukturë mbështetëse lokale për koordinimin e aktiviteteve me Zyrën e Kryeministrit/Zyra për Qeverisje të Mirë, në kuadër të procesit të zbatimit dhe monitorimit të strategjisë.

Bazuar në strategjinë dhe planin e veprimit për përfshirjen e komuniteteve Rom dhe Ashkali në shoqërinë kosovare (2017-2021), është paraparë që në secilën komunë të Kosovës të themelohen Komitetet Komunale Vepruese. Komitetet themelohen me vendim të kryetarit të komunës, kurse mënyra e përzgjedhjes së anëtarëve bëhet përmes:

* Emërimit të anëtarëve që vijnë nga radhët e autoriteteve lokale, dhe
* Konkursit publik për përzgjedhjen e përfaqësuesve të organizatave të shoqërisë civile

Komitetet Komunale Vepruese do të jenë në përbërje prej njëmbëdhjetë (11) anëtarëve, shtatë (7) prej të cilëve vijnë nga radhët e autoriteteve lokale (drejtorive, zyrave komunale) si dhe katër (4) përfaqësues të organizatave të shoqërisë civile të fokusuara në problematiken e komuniteteve Rom dhe Ashkali. Anëtarët e Komiteteve Komunale Vepruese nga radhët e autoritetet komunale do të jenë drejtorët e këtyre drejtorive komunale:

* Drejtori i Drejtorisë Komunale për Arsimi;
* Drejtori i Drejtorisë Komunale për Mirëqenie Sociale dhe Shëndetësi;
* Drejtori i Drejtorisë Komunale për Banim;
* Zyrtari Komunal për Komunitetet dhe Kthim;
* Zyrtari Komunal për të Drejtat e Njeriut;
* Zyrtari për barazi gjinore;  dhe
* Zyrtari komunal për financa

Në anën tjetër, dy nga katër anëtarët e organizatave të shoqërisë civile duhet të jenë përfaqësues të organizatave ndërkombëtarë që punojnë në drejtim të përmirësimit të gjendjes së pjesëtarëve të komuniteteve Rom dhe Ashkali. Komiteti Komunal Veprues do të udhëhiqet nga kryetari ose nënkryetari i komunës. Me qëllim që të rritjes së efikasitetit të punës së Komitetit Komunal Veprues, kryetari i komunës si udhëheqës i këtij komiteti, përmes një vendim do të emëroje një koordinator të KKV-së, koordinatori i KKV-së, nuk do të ketë të drejtë vote në KKV, kurse ai do të emërohet nga radhët e shërbyesve civil.  Me qëllim të ruajtjes së vazhdimësisë së punës, KKV duhet të organizojë takime të rregullta periodike. Për këtë qëllim, të paktën gjashtë takime në vit duhet të organizohen ose një takim për çdo dy muaj. KKV mund të mbajë më shumë takime nëse është e nevojshme, por jo më pak së një herë për çdo dy muaj. Takimet e KKV-së, ftohen nga kryetari ose nënkryetari i komunës, si udhëheqës i KKV-së, përmes koordinatorit të KKV-së

Në vazhdim do t,i paraqesim raportet nga komunat për themelimin e KKV-së:

|  |
| --- |
| Komuna |
|  | PO | JO | Në proces |
| Deçan |  | x |  |
| Gjakovë | x |  |  |
| Istog | x |  |  |
| Klinë | x |  |  |
| Fushë Kosovë | x |  |  |
| Mitrovicë | x |  |  |
| Lipjan | x |  |  |
| Obiliq | x |  |  |
| Rahovecë | x |  |  |
| Pejë |  | x |  |
| Podujevë | x |  |  |
| Prishtinë | x |  |  |
| Prizren | x |  |  |
| Shtime | x |  |  |
| Suharekë | x |  |  |
| Ferizaj |  | x |  |
| Vushtrri | x |  |  |
| Gracanicë |  |  | x |

Tabela 7. Themelimi i Komitetit Komunal Veprues në Komuna

Nga monitorimi i zyrave komunale për komunitete dhe kthim shihet se në 14 komuna është themeluar Komiteti Komunal i Veprimit, ndërsa në 3 komuna nuk është i themeluar dhe një (1) komunë është në proces.

10. PËRFUNDIME

Ky raport paraqet nivelin e funksionimit të Zyrave për Komunitete dhe Kthim në komuna të cilat janë monitoruar gjatë muajit shkurt dhe mars të vitit 2018. Në 18 komunat prej të dhënave që dalin nga pyetësorët në ZKKK raporti tregon se janë të punësuar 98 zyrtarë, sipas përkatësisë etnike nga ky numër zyrtarë në ZKKK janë: 15 shqiptarë, 38 serb, 14 boshnjak, 8 ashkali, 8 egjiptian, 5 rom, 3 malazezë, 3 turq, 2 goran, dhe 2 kroatë. Nga pikëpamja e komuniteteve Rom, Ashkali dhe Egjiptian, raporti tregon se shkalla e shkollimi vlerësohet në përgjithësi si një mjet i arritjes në shoqëri, si numër janë 72 student në Universitetet e Republikës së Kosovës me nivelin bachelor janë 11 romë, 34 ashkali dhe 27 egjiptian, ndërsa me nivelin master 1 rom, 2 ashkali, dhe 1 egjiptian.

Ndërsa në sektorin privat të punësuar në këto 18 komuna janë gjithsej 291, prej tyre 170 ashkali, 20 rom, për 101 persona nuk është ndarë përkatësia etnike mirëpo janë rom, ashkali dhe egjiptian.

Në fushën e shëndetësisë, është vërejtur një përmirësim në qasjen e pjesëtarëve të komuniteteve rom, ashkali dhe egjiptian në kujdesin shëndetësor, disa komuna kanë angazhuar edhe ekipe mobile për të siguruar zbatimin e ligjit sa i përket kësaj fushe. Deçani, Ferizaj dhe Prishtina nuk kanë mbajtur fushatë për imunizim mirëpo Komuna e Prishtinës në vazhdimësi deri në moshën 1 vjeçare vaksinohen të gjithë fëmijët. Në përgjithësi të dhënat nxjerrin në pah se nuk e shohin si diskriminues kundrejt komuniteteve Rom Ashkali dhe Egjiptian, mirëpo banimi shihet ende si një problem i komunave për familjet në nevojë. Nga monitorimi i zyrave komunale për komunitete dhe kthim shihet se në 14 komuna është themeluar Komiteti Komunal i Veprimit, ndërsa në 3 komuna nuk është i themeluar dhe në një (1) komunë është në proces, ku komunat obligohen të themelojnë këtë komitet në kuadër të Strategjisë Nacionale për Përfshirjen e Komuniteteve Rom dhe Ashkali në Shoqërinë kosovare 2017-2021. Megjithatë këto të dhëna nga monitorimi kërkojnë apo nevojiten më shumë përgjigje më të detajuar nga zyrtarët për të mundësuar një analizë më gjithëpërfshirëse sa i përket praktikave të deritanishme për komunitetin Rom, Ashkali dhe Egjiptian.

11. REKOMANDIME

Të përmirësohet puna e Zyrave Komunale për Komunitete dhe Kthim dhe Komiteteve për Komunitete në aktivitete, vlerësim të nevojave, identifikim dhe realizimin e projekteve në të mirë e komuniteteve rom, ashkali dhe egjiptian;

Bashkëpunimi dhe koordinimi ndërmjet drejtorive dhe ZKKK-e;

Të respektohen obligimet ligjor në nivelin komunal për komunitetin Rom, Ashkali dhe Egjiptian;

Të promovohet më shumë qendrat e aftësimit profesional për këto komunitete që në të ardhmen të rinjtë e këtyre komuniteteve të gjejnë veten në tregun e punës;

Të sigurohet pjesëmarrje dhe përfshirje më e gjerë e komuniteteve në zhvillimin e politikave që kanë të bëjnë me arsimin e komuniteteve përmes debateve publike dhe aktiviteteve tjera në nivel komunal;

Nxënësit e talentuar rom, ashkali dhe egjiptian nga familje të varfra, të mbështeten me bursa për të vazhduar studimet në arsimin sekondar dhe të lartë.

Në nivelin lokal fushat në të cilat ndahen subvencionet kanë të bëjnë me kulturë, sport, rini, bujqësi, zhvillim ekonomik, arsim, shoqëri civile, shëndetësi dhe mirëqenie sociale, pra sa i përket ndarjes së subvencioneve të promovohen mundësitë e aplikimit tek familjet e komuniteteve rom, ashkali dhe egjiptian.